ব্যবসায়ী নেতৃবৃন্দের সাথে মেট্রোপলিটন চেম্বার’র মতবিনিময় | Kazirbazar.com
হোম সমগ্র সিলেট ব্যবসায়ী নেতৃবৃন্দের সাথে মেট্রোপলিটন চেম্বার’র মতবিনিময়
ব্যবসায়ী নেতৃবৃন্দের সাথে মেট্রোপলিটন চেম্বার’র মতবিনিময়
সিলেটের ব্যবসায়িদের সাথে মতবিনিময় সভা করেছেন সিলেট মেট্রোপলিটন চেম্বার অব কর্মাস এন্ড ইন্ডাস্ট্রির নেতৃবৃন্দ। গতকাল রবিবার রাতে এসএমসিসিআই এর সভাকক্ষে এ মতবিনিময় সভা অনুষ্ঠিত হয়। মেট্রোপলিটন চেম্বারের সচিব মো: জাহাঙ্গীর হোসেন এর পরিচালনায় সভায় সভাপতিত্ব করেন এসএমসিসিআই এর সভাপতি হাসিন আহমদ। সভায় মেট্রোপলিটন চেম্বার কর্তৃক আয়োজিত সিলেট ৫ম আন্তর্জাতিক বাণিজ্যমেলা আয়োজন নিয়ে সিলেটের ব্যবসায়ী নেতৃবৃন্দ তাদের মতামত ব্যক্ত করেন। এ সময় হাসিন আহমদ বলেন, বর্তমান সরকার হচ্ছে ব্যবসা বান্ধব সরকার। স্থানীয় ব্যবসায়ীদের উৎপাদিত পণ্যের প্রচার, প্রসার ও প্রতিযোগিতামূলক বিশ্বে দেশীয় উৎপাদিত পণ্যের মান উন্নয়নে এবং নতুন নতুন ব্যবসায়ী উদ্যোক্তা তৈরীতে বাণিজ্যমেলা সহায়ক ভূমিকা পালন করে। তিনি বলেন আমরা সিলেটের ব্যবসায়ীদের ক্ষয়ক্ষতির কথা বিবেচনা করে এবং ব্যবসায়ীদের অনুরোধে চলতি মাসের শেষ সপ্তাহে অথবা মার্চের ১ম সপ্তাহে মেলা শুরু করতে যাচ্ছি। সিলেটে আন্তর্জাতিক মানসম্পন্ন মেলা আয়োজন করার জন্য কোন নির্ধারিত মাঠ নেই। আমাদের চেম্বার প্রতিষ্ঠার পর থেকে মেলা আয়োজনের জন্য একটি নির্দিষ্ট মাঠের জন্য সরকারের কাছে দাবী জানিয়ে আসছি। আমরা আশা করছি অচিরেই এর একটা স্থায়ী সমাধান হবে। তিনি বলেন বর্তমান ব্যবসা বান্ধব সরকারকে সহযোগিতার লক্ষ্যে এবং আমাদের উৎপাদিত পণ্যের গুণগতমান বৃদ্ধিসহ নতুন নতুন উদ্যোক্তা তৈরীতে উৎসাহিত করার জন্য আমাদের আয়োজিত বাণিজ্য মেলাকে সফল করতে সকলের সহযোগিতা কামনা করেন।
এ সময় মেট্রোপলিটন চেম্বারের পক্ষে উপস্থিত ছিলেন, ১ম সহ-সভাপতি ও বাণিজ্যমেলার আহবায়ক আব্দুল জব্বার জলিল, সহ-সভাপতি হুরায়রা ইফতার হোসেন, প্রাক্তন পরিচালক, শফিউল আলম চৌধুরী নাদেল, মাওলানা খায়রুল হোসেন, খলিলুর রহমান মাছুম, পরিচালক মাহমুদ বক্স রাজন, মাসুদ জামান, কাজী মকবুল হোসেন, আলীমুছ ছাদাত চৌধুরী,রাজিব ভৌমিক, মোয়াম্মীর হোসেন চৌধুরী, জহিরুল কবির চৌধুরী, রাজীব ভৌমিক, শাব্বির আহমদ, শাহ আলম, জালাল উদ্দিন আহমদ, মাহবুবুর রহমান, মো: আব্দুল মতিন, মো: ইলিয়াছুর রহমান, মো: আব্দুর রহমান রিপন, সদস্য, মো: মঈনুল ইসলাম মঈন, মো: সিদ্দিকুর রহমান, অরূপ রায়, সুমন আহমদ, ফয়েজ আহমদ, মোহাম্মদ আব্দুল্লাহ, মো: সাইফুর রহমান খোকন, মো: তোফায়েল আহমদ লিমন, মো: আব্দুল কাদির, মেলার সমন্বয়কারী এম এ মঈন খাঁন বাবলু এবং ব্যবসায়ী নেতৃবৃন্দের মধ্যে উপস্থিত ছিলেন, সভাপতি, সিলেট জেলা ব্যবসায়ী ঐক্য কল্যাণ পরিষদ, মো: আলহাজ্ব শেখ মকন মিয়া, সাধারণ সম্পাদক সিলেট মহানগর ব্যবসায়ী ঐক্য কল্যাণ পরিষদ মো: নাজমুল হক, সভাপতি সিলেট প্লাজা মার্কেট, মো: আজির উদ্দিন, সভাপতি সিলেট মিলেনিয়াম মার্কেট শাহ জাকের আহমদ, সভাপতি আল-হামরা শপিং সিটি, মো: শামসুল আলম, সভাপতি, হাসান মার্কেট ব্যবসায়ী সমিতি মো: রইছ উদ্দিন, সভাপতি ওরিয়েন্টাল শপিং সিটি আব্দুল হাদী পাবেল,সভাপতি মিতালী ম্যানশন অলিউর রহমান চৌধুরী, সভাপতি গুলিস্থান মার্কেট মো: আব্দুর রহিম, সাংগঠনিক সম্পাদক সিলেট জেলা ব্যবসায়ী ঐক্য কল্যাণ পরিষদ এইচ এ তফাদার রুহেল, সভাপতি আম্বরখানা বাজার সমিতি কুতুবুর রহমান চৌধুরী, সভাপতি সিলেট সিটি সেন্টার, আব্দুল মুনিম মল্লিক মুন্না, সভাপতি মধুবন মধুবন সুপার মার্কেট, মো: আলী আকিক প্রমুখ। বিজ্ঞপ্তি
পূর্ববর্তী সংবাদছাতকে দু’বছর পর সুন্নী ও কওমী অনুসারীদের মাহফিলের স্থান নিয়ে সৃষ্ট জটিলতার অবসান
পরবর্তী সংবাদমৌলভীবাজারের সাতটি উপজেলায় ৬ জন আওয়ামীলীগের পুরনো একজন নতুন মুখ
Total views : 1333852